Хадуб дица гьоболасда абуна, лъабго къо базегIан гьоболасул цIар цIехолеб гIадат гьечIониги, мун щив кколевали лъазе бокьилаанилан. Гьоболас абуна жив вугила дов ХъахIабросулъа МахIмуд чIварав чи, Магьдил МухIамад. Гьереси щай, гьебмехалъ дида ракIалде ккана жидер МахIмуд чIварав чи дица жиндихъе вачун вугилан ХъахIабросулъез дида гIайиб гьабилилан ва дидехун гьезул рокьукълъи бижилилан. Амма дица гьоболасда хIал лъазе биччачIо. Дица Магьдил МухIамадида цIехана, щай дуца МахIмуд чIваравилан ва кин гьеб ккарабилан. Магьдил МухIамадица дида абуна, цин кванан рахъинарун лъикIилан. Кванан лъугIарабго Магьдил МухIамадица дугIа гьабуна, ва дидаги рагIизабун МахIмудил рухIалъе щвагиян абуна. Цинги байбихьана хабар бицине